section_heading: Fenologija vrste i biologija vrste
paragraph_text: Izgledom je vrlo slična čiopi, ali je ponešto svjetlija i više smeđa, odozdo je blijedo ljuskava sa svijetlim unutarnjim dijelom krila koji odskače od tamnog plašta. Vrlo je svijetle glave i s većom mrljom na grlu. Iako se vrlo lako može zamijeniti s čiopom, s kojom često zajedno i leti, smeđa čiopa ima nešto širu glavu i krila. Duljina tijela je 16 – 17 cm, a raspon krila 42 – 46 cm. Gnijezda gradi u rupama u građevinama, poglavito ispod krova ili nadstrešnice, ali koristi i prirodna staništa – litice, stijene, ulaze u špilju. Tijekom jedne sezone ima dva legla, stoga u jesen ostaje duže na gnjezdilištima u usporedbi s čiopom. U jednom leglu može biti 2 – 3 jaja. Hrani se kukcima i to poglavito u letu.